**РАЗДЕЛ 1**

**ТЕХНИЧЕСКА СПЕЦИФИКАЦИ**

1. **ОБЩА ИНФОРМАЦИЯ**

1.1. Възложител Община Панагюрище

1.2. Място на изпълнението

Предметът на процедурата касае изпълнение на дейности на територията на град Панагюрище. Някои от видовете работи могат да се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.

1.3. Обща информация

Предмет: „Изготвяне на технически паспорти, в т.ч. технически обследвания и обследвания за енергийна ефективност на многофамилни жилищни сгради и общинска сграда“ по три обособени позиции:

Обособена позиция 1: „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори– 55302.501.4328.1 и 55302.501.4329.1, ул.Олга Брадестилова №18“

Обособена позиция 2: „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори 55302.501.4600.1, 55302.501.4600.2 и 55302.501.4600.3 – ул.“Георги Бенковски“ №96, бл.6 , ул.“Делчо Спасов „ бл.7 и бл.8“

Обособена позиция 3: „Изготвяне на технически паспорт, в т.ч. техническо обследване и обследване за енергийна ефективност на общинска сграда - Център за работа с деца на улицата с идентификатори 55302.501.4945.1 и 55302.501.4945.2 , ул.“Олга Брадистилова“

Техническите паспорти, в т.ч. технически обследвания и обследвания за енергийна ефективност са във връзка с изготвяне на проектни предложения по процедура BG16RFOP001-1.040 „Изпълнение на интегрирани планове за градско възстановяване и развитие 2014-2020 – Инвестиционни програми“ /част от процедура BG16RFOP001-1.001-039 „Изпълнение на интегрирани планове за градско възстановяване и развитие 2014-2020“/ по Оперативна програма „Региони в растеж“ 2014 -2020

Процедурата е открита във връзка с разработване на следните проектни предложения: „Обновяване и внедряване на мерки за енергийна ефективност в многофамилни жилищни сгради“ и „Център за работа с деца на улицата – реконструкция и преустройство на сграда“ включени в Инвестиционната програма (ИП) на община Панагюрище за периода 2014-2020г. (ИПГВР).

Предвидените дейности за изпълнение по всяка съответна обособена позиция са следните:

а/ изготвяне на обследвания за установяване на техническите характеристики, свързани с изискванията по чл. 169 ал. 1 , т. 1 - 6 и ал. 3 от ЗУТ **(**изм. и доп. ДВ. бр.1 от 3 Януари 2019 г.) и технически паспорт на сградата в съответствие с изискванията на глава трета на Наредба № 5 от 28.12.2006 г. за техническите паспорти на строежите(изм. ДВ. бр.79 от 13 Октомври 2015 г.);

б/ изготвяне на обследване за енергийна ефективност, придружено от валиден сертификат за енергийни характеристики на сградата в експлоатация, по реда на ЗЕЕ (изм. ДВ. бр.83 от 9 Октомври 2018 г.)иНаредба № Е-РД-04-1 от 22 януари 2016 г. за обследване за енергийна ефективност, сертифициране и оценка на енергийните спестявания на сгради. Обследването за енергийна ефективност на сградата да предписва необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане.

2. **ЦЕЛИ И ОЧАКВАНИ РЕЗУЛТАТИ**

2.1. Цел

Целта на настоящата обществена поръчка е да се определи изпълнител за всяка обособена позиция, който да изпълни дейностите от предмета на поръчката, чиито резултати и информацията, съдържаща се в същите, са необходими за разработване на следните проектни предложения „Обновяване и внедряване на мерки за енергийна ефективност в многофамилни жилищни сгради“ и „Център за работа с деца на улицата – реконструкция и преустройство на сграда“ включени в Инвестиционната програма (ИП) на община Панагюрище за периода 2014-2020г. (ИПГВР).

2.2. Очаквани резултати

В следствие на цялостното изпълнение на поръчката се предвиждат следните резултати в посочения по-долу обем за всеки обект от конкретна обособена позиция:

■ Извършени обследвания за установяване на техническите характеристики, свързани с изискванията по чл. 169 ал. 1, т. (1 - 6) и ал. 3 от ЗУТ;

■ Изготвени доклади за резултатите от обследването за установяване на техническите характеристики на обектите;

■ Възстановена първична техническа документация в рамките на необходимото посредством извършване на наложителните замервания;

■ Изготвени технически паспорти;

■ Извършени обследвания за енергийна ефективност, придружени от валиден сертификат за енергийни характеристики на сградата в експлоатация;

■ Изготвени доклади за обследване за енергийна ефективност.

1. ОБХВАТ НА ДЕЙНОСТТА
   1. ПОДРОБНО ОПИСАНИЕ НА ОБХВАТА НА ОБЩЕСТВЕНАТА ПОРЪЧКА И ИЗИСКВАНИЯТА КЪМ ИЗПЪЛНЕНИЕТО Й:

Предвидените дейности за изпълнение по всяка съответна обособена позиция са следните:

а/ изготвяне на обследвания за установяване на техническите характеристики, свързани с изискванията по чл. 169 ал. 1, т. (1 - 6) и ал. 3 от ЗУТ и технически паспорт на сградата;

б/ изготвяне на обследване за енергийна ефективност, придружено с валиден сертификат за енергийни характеристики на сградата в експлоатация, по реда на наредбите по чл. 48 и чл. 56 от ЗЕЕ. Обследването за енергийна ефективност на сградата да предписва необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане.

* + 1. Обхват на дейността „Изготвяне на обследвания за установяване на техническите характеристики, свързани с изискванията по чл. 169 ал. 1, т. 1 - 6 и ал. 3 от ЗУТ и технически паспорт на сградата”

Извършване на техническо обследване на сградите с приложени технически експертизи. Обследване за установяване на техническите характеристики, свързани с удовлетворяване на изискванията по чл. 169, ал. 1, т. (1 - 6) и ал. 3 от ЗУТ да се изпълни в съответствие с изискванията, определени в глава трета на Наредба № 5 от 2006 г. за техническите паспорти на строежите. Обследването да включва:

* установяване на конструктивната устойчивост на сградата;
* даване на предписания и препоръки за изготвяне на техническа документация съобразно с допустимите за финансиране дейности - дейности по конструктивно възстановяване/усилване на сградата, подобряване достъпа за лица с увреждания. При извършване на обследванията на сградите следва да се обърне внимание на състоянието на покрива на сградата и при необходимост задължително да се предвидят за изпълнение мерки за ремонт на покрива с оглед некомпрометиране на предвидените ЕСМ;
* изготвяне на технически паспорт на съответната сграда;
* даване на предписания и определяне на график за изпълнението на други ремонтни дейности, изпълнението на които е необходимо за правилното функциониране на сградата;
* Изготвяне на доклади за резултатите от обследванията за установяване на техническите характеристики на обектите.

Обследването включва и възстановяването на първична техническа документация в рамките на необходимото посредством извършване на наложителните заснемания (архитектурно заснемане, конструктивни експертизи, заснемане и установяване състоянието на общи части в сградата / ВиК, Електро , покрив и др./.

Възстановената документация ще послужи за последващо изработване на техническата документация за нуждите на обновяването, както и при обследване за енергийна ефективност на обектите.

Техническият паспорт на съществуваща сграда се изготвя след проведено обследване за установяване на техническите й характеристики, свързани с изискванията на чл. 169, ал.1 и ал.З от ЗУТ, и следва да съдържа:

* съставяне на информационна база данни за нормативните /проектните/ стойности на техническите характеристики на обследвания строеж, в т.ч. и тези, свързани със съществените изисквания по чл. 169, ал. 1 и ал. 3 от ЗУТ, в т.ч. оценка за сеизмичната осигуреност на строежа;
* установяване на действителните технически характеристики на строежа по разделите на част А от техническия паспорт;
* анализ на действителните технически характеристики на строежа и оценка на съответствието им с нормативните стойности;
* разработване на мерки;
* съставяне на доклад за резултатите от обследването.

Обследването за установяване на техническите характеристики на сградата следва да се извършва по части на инвестиционния проект, както следва:

1. **Част „Архитектурна”** - извършва се архитектурно заснемане. Отразяват се всички промени по фасадите и в разпределенията, извършени по време на експлоатацията. Отразяват се размерите и видът на дограмата.

2. **Част „Конструктивна”** - изключително важна част, с която се цели доказване на носещата и сеизмичната устойчивост на конструкцията за достатъчно дълъг експлоатационен период. Минималната информация, която е необходима за оценката на сеизмичната осигуреност на строежа, е дадена в приложение № 1 от Наредба № РД-02-20-2 от 27 януари 2012 г. за проектиране на сгради и съоръжения в земетръсни райони.

Конструктивното обследване следва да отговаря на разработена от КИИП "Методика за единните критерии за обследване за съществуващи сгради, съоръжения и инсталации", както следва:

А/ Запознаване и анализиране на наличната проектна документация за носещата конструкция на сградата - идентифициране на конструктивната система, идентифициране на типа на фундиране, анализиране на наличната информация относно хидрогеоложките условия на фундиране на обследвания обект, и др;

Б/ Извършване на конструктивно заснемане/при необходимост/, технически оглед- визуално;

В/ Събиране на информация относно общите геометрични размери на носещата конструкция - междуетажни височини, конструктивни междуосия, наличие на дилатационни фуги и др.;

Г/ Установяване на основните размери на напречните сечения на главните конструктивни елементи от сградата и сравняване с тези от проекта по част „Конструкции“, ако има налична проектна документация.

Д/ Установяване на якостните и деформационните свойства на вложените в конструкциите материали в главните елементи на конструкцията (бетон, армировка, стомана и др-);

Е/ Установяване на дефекти и повреди в конструкцията. При наличие на такива се извършва инструментално обследване и документиране на наличните дефекти, пукнатини и повреди в елементите на конструкцията на сградата, участъци с открита армировка, промени в структурата на бетона или стоманата, недопустими деформации и провисвания на отделни елементи и др., свързани с досегашния експлоатационен период. Установяване на състоянието на характерни дюбелни съединения - уплътняващ състав, наличие на корозия по носещите пръти, състояние на ел. заварките - параметри и обработка, брой и вид на носещите пръти в дадено дюбелно съединение, след съгласие от собствениците на апартаментите.

Ж/ Конструктивна оценка на сградата.

Конструктивната оценка на сградата следва да определя необходимия обхват на дейностите /количества и видове СМР/ по проектиране и изпълнение на възстановяване /усилване/, основен ремонт на носещи и неносещи конструктивни елементи и на земната основа, както и целесъобразните мерки, като локална или цялостна замяна на повредени елементи, връзки или части, добиване на нови конструктивни елементи, връзки, дървени, стоманени или стоманобетонови пояси в зидани конструкции и други, премахване на уязвими елементи или връзки и тяхната замяна и други.

3. **Част „ВиК”** - обследват се всички захранващи връзки, общи водопроводни и канализационни щрангове, отводняването на покрива, състоянието на противопожарните кранове и др. Извършва се сравнение с действащите норми по време на построяването на сградата и с действащите в момента норми. Дават се предписания за привеждане в съответствие с действащите норми.

1. Ч**аст „Ел. инсталации”** - обследват се всички захранващи връзки ,общите силнотокови и слаботокови инсталации, връзки, електромерни табла, асансьорни табла, звънчева и домофонна инсталация и др. Обследва се състоянието на мълниезащитната инсталация. Извършва се сравнение с действащите норми по време на построяването на сградата и с действащите в момента норми. Дават се предписания за привеждане в съответствие с действащите норми.
2. **Част „ОВК”** - обследват се отоплителната инсталация, ако има изградена такава, състоянието на мрежите, типът и състоянието на абонатната станция. Обследват се други топлоизточници и уреди за БГВ. Отразяват се извършените ремонтни работи по фасадите за частично полагане на топлоизолационна система - вид, размери и др. Дават се предписания за привеждане в съответствие с действащите норми.
3. **Част „Пожарна безопасност”** - обследват се сградата за пожарна опасност, състоянието на пожарогасителната инсталация, ако има такава, пътищата за евакуация. Дават се предписания за привеждане в съответствие с действащите норми.
4. **Към всяка една от частите** - архитектурна, конструктивна и инсталационните (ВиК, Електро- и ОВК) се извършава обследване на ограждащите конструкции и елементи на сградата и на използваните строителни продукти по отношение на защитата от шум на сградата. Извършва се сравнение с действащите норми по време на построяването на сградата и с действащите минимални изисквания за шумоизолиране на сградите. Дават се предписания за привеждане в съответствие с действащите норми и за обосновка на избраните строителни продукти.

Техническият паспорт на съответна сграда се изготвя в съответствие с изискванията на Наредба № 5 от 2006 г. за техническите паспорти на строежите (изм. ДВ. бр.79 от 13 Октомври 2015 г.);

* + 1. Обхват на дейността „Изготвяне на обследване за енергийна ефективност, придружено от валиден сертификат за енергийни характеристики на сградата в експлоатация и предписване на необходимите ЕСМ в съответствие с нормативните изисквания за енергийна ефективност по реда на ЗЕЕ и наредбите за неговото прилагане”

Обследването за енергийна ефективност се извършва по реда на чл. 36 от Закона за енергийната ефективност и при условията и по реда, определен от Наредба № Е-РД-04-1 от 22.01.2016 г. за обследване за енергийна ефективност, сертифициране и оценка на енергийните спестявания на сгради.

Обследването за енергийна ефективност на сграда в експлоатация има за предмет:

1. идентификация на сградните ограждащи конструкции и елементи и системите за осигуряване на микроклимата, измерване и изчисляване на енергийните характеристики, анализ и определяне на потенциала за намаляване на разхода на енергия;

2. разработване на мерки за повишаване на енергийната ефективност;

3. технико - икономическа оценка на мерките за повишаване на енергийната ефективност и на съотношението "разходи-ползи";

4. оценка на емисиите CO2, които ще бъдат спестени в резултат на прилагането на мерки за повишаване на енергийната ефективност;

5. анализ на възможностите за използване на енергия от възобновяеми източници за доказване на техническа възможност и икономическа целесъобразност; анализът на възможностите за използване на енергия от възобновяеми източници е част от оценката на показателите за годишен разход на енергия в сградата.

* + 1. Обследването на сгради в експлоатация обхваща следните технически средства и системи:

1. средствата за измерване и контрол на енергийните потоци в сградата;
2. системите за изгаряне на горива и преобразуване на входящите в сградата енергийни потоци, в т.ч. от възобновяеми източници;
3. топлопреносните системи - водни, парокондензни, въздушни;
4. електроснабдителните системи;
5. осветителните системи;
6. системите за осигуряване на микроклимата;
7. системите за гореща вода за битови нужди;
8. сградните ограждащи конструкции и елементи.
   * 1. Обследването за енергийна ефективност включва следните основни етапи и дейности:

- Подготвителен етап : оглед на сградата, събиране и обработка на данни за енергопотреблението на сградата за представителен предходен период от време.

* Установяване на енергийните характеристики на сградата.
* Обследването за енергийна ефективност следва да предписва необходимите енергоспестяващи мерки за постигане на съответствие с изискванията за енергийна ефективност съгласно разпоредбите на наредбите по чл. 48 и чл. 56 от ЗЕЕ и в съответствие с изискванията на тази наредба докладът за енергийното обследване трябва да представи формирани алтернативни пакети от мерки със съответстваща технико-икономическа и екологична оценка. Изпълнителят следва да посочи икономически най-ефективният пакет от енергоспестяващи мерки за сградата, с който се постига най-малко клас на енергопотребление „С“ в съответствие с Наредба № 7 от 2004 г. за енергийна ефективност на сгради.

**Резултатите от обследванията следва да определят и конкретния размер на необходимите инвестиции за ЕСМ и съпътстващи СМР за всеки самостоятелен обект в сградата.**

*Препоръчва се екипите по обследване на техническите характеристики и екипите по обследване на енергийната ефективност да работят съгласувано за постигане на техническите изисквания към сградата. Този процес включва и изготвяне на коректни количествено-стойностни сметки (КСС) от проектантите, изготвяне на икономическата оценка в доклада от енергийното обследване на базата на КСС с оглед гарантиране ефективността на разходите за енергийно обновяване.*

* Изготвяне на доклад и резюме за отразяване на резултатите от обследването. Съдържанието на доклада и резюмето е съгласно изискванията на Наредба № Е-РД-04-1 от 22.01.2016 г., като резюмето се изготвя по образец.
* Издаване на „Сертификат за енергийните характеристики на сграда в експлоатация”.

Обследването и сертифицирането на сградите се извършват от лица, които отговарят на изискванията на [чл. 43, ал. 1 или 2 ЗЕЕ](https://web6.ciela.net/Document/LinkToDocumentReference?fromDocumentId=2136734251&dbId=0&refId=19234235) и са вписани в регистъра по [чл. 44, ал. 1 ЗЕЕ](https://web6.ciela.net/Document/LinkToDocumentReference?fromDocumentId=2136734251&dbId=0&refId=19234236).

* + 1. **Мерки за енергийна ефективност, които са допустими като задължителни за сградата в обследването за енергийна ефективност са:**
* **По външните сградни ограждащи елементи:**

- подмяна на дограма (прозорци, врати, витрини и др.);

* топлинно изолиране на външните ограждащи елементи (външни стени, покриви, подове и др.).
* **По системите за поддържане на микроклимата:**
* основен ремонт, модернизация или подмяна на локални източници на топлина/котелни стопанства или прилежащите им съоръжения, собственост на ССО, вкл. смяна на горивната база при доказан енергоспестяващ и екологичен ефект;
  1. - изграждане на системи за оползотворяване на енергията от възобновяеми източници за енергийните потребности на сградата, ако това е технически възможно и икономически целесъобразно;
* ремонт или подмяна на амортизирани общи части на системите за отопление, охлаждане и вентилация на сградата за повишаване на енергийната ефективност;
* реконструкция на вертикалната система за отопление в хоризонтална, като се осигурява индивидуално отчитане на разхода на топлина за всеки ССО в сградата;
* ремонт или подмяна на електрическата инсталация в общите части на сградата и изпълнение на енергоспестяващо осветление в общите части;
* инсталиране на система за автоматично централизирано управление на топлоподаването при локални източници, собственост на ССО;

- инсталиране на система за автоматизирано централизирано управление на осветлението в общите части на жилищната сграда;

- газифициране на сгради (монтиране на газов котел и присъединяване към градска газоразпределителна мрежа, когато е налична в близост до сградата;

- мерки за повишаване на енергийната ефективност на асансьорите.

* ***Съпътстващи строителни и монтажни работи, свързани с изпълнението на мерките за енергийна ефективност и съответното възстановяване на общите части на сградата в резултат на изпълнените мерки с енергоспестяващ ефект. Съпътстващите строителни и монтажни работи са свързани единствено с възстановяването на първоначалното състояние, нарушено в резултат на обновяването на общите части и на подмяната на дограма в самостоятелния обект.***

В случаите когато обследването за енергийна ефективност предписва някоя от посочените дейности, се изисква съгласие на всички собственици в сградата:

- подмяна на локални източници на топлина/котелни стопанства или прилежащите им съоръжения, собственост на ССО, вкл. смяна на горивната база при доказан енергоспестяващ и екологичен ефект;

- изграждане на системи за оползотворяване на енергията от възобновяеми източници за енергийните потребности на сградата;

- ремонт или подмяна на амортизирани общи части на системите за отопление, охлаждане и вентилация на сградата за повишаване на енергийната ефективност;

- реконструкция на вертикалната система за отопление в хоризонтална, като се осигурява индивидуално отчитане на разхода на топлина за всеки ССО в сградата;

- газифициране на сградите (монтиране на газов котел и присъединяване към градска газоразпределителна мрежа, когато е налична в близост до сградата.

* + 1. **Специфични характеристики на многофамилните жилищни и общинска сграда по конкретните обособени позиции**

А/ Обособена позиция 1: „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори– 55302.501.4328.1 и 55302.501.4329.1, ул.Олга Брадестилова №18“

|  |  |  |  |  |  |
| --- | --- | --- | --- | --- | --- |
| Административен адрес | **№** | Идентификатор | **Номенклатура** | **Брой**  **Етажи КК** | **Прогнозна**  **разгъната**  **площ** |
| Ул.“Олга Брадестилова“ | 18 вх.А | 55302.501.4329.1 | Масивно строителство | 4 | 1194 кв.м. |
| 18 вх.Б | 55302.501.4328.1 | Масивно строителство | 4 | 1218 кв.м. |

Прогнозната разгъната застроена площ на сградите, включени в обособена позиция 1, е около 2 412,00кв.м.

**Забележка: Данните за КККР.**

Б/ Обособена позиция 2: „Изготвяне на технически паспорт, в т.ч. техническо обследване и обследване за енергийна ефективност на многофамилни жилищни сгради с идентификатори 55302.501.4600.1, 55302.501.4600.2 и 55302.501.4600.3 – ул.“Георги Бенковски“ №96, бл.6 , ул.“Делчо Спасов „ бл.7 и бл.8“

|  |  |  |  |  |  |
| --- | --- | --- | --- | --- | --- |
| Административен адрес | **№** | Идентификатор | **Номенклатура** | **Брой**  **Етажи КК** | **Прогнозна**  **разгъната**  **площ** |
| Ул.“Георги Бенковски“ и ул.“Делчо Спасов“ | 96,  Блок 6 вх.А | 55302.501.4600.3 | ЕПЖС | 5 | 1729 кв.м. |
| Блок 7 вх.А | 55302.501.4600.2 | ЕПЖС | 6 | 2120 кв.м. |
| Блок 8 вх.А | 55302.501.4600.1 | ЕПЖС | 6 | 1752 кв.м. |
|  |

Прогнозната разгъната застроена площ на сградите, включени в обособена позиция 2, е около 5 601,00кв.м.

**Забележка: Данните за КККР.**

В/Обособена позиция 3: „Изготвяне на технически паспорт, в т.ч. техническо обследване и обследване за енергийна ефективност на общинска сграда - Център за работа с деца на улицата с идентификатори 55302.501.4945.1 и 55302.501.4945.2 , ул.“Олга Брадистилова“

|  |  |  |  |  |  |
| --- | --- | --- | --- | --- | --- |
| Административен адрес | **№** | Идентификатор | **Номенклатура** | **Брой**  **етажи** | **Прогнозна**  **разгъната**  **площ** |
| Ул.“ Олга Брадестилова“ | 12 | 55302.501.4945.1  55302.501.4945.2 | Общинска сграда | 2  1 | 652 кв.м.  44 кв.м. |

Прогнозната разгъната застроена площ на сградите, включени в обособена позиция 3, е около 696 кв.м.

**Забележка:** Общата прогнозна разгъната застроена площ на сгради по съответните обособени позиции е изчислена като е закръглена на цяло число към по-високата стойност.

* 1. **КОНКРЕТНИ ОБСТОЯТЕЛСТВА /ИЗИСКВАНИЯ НА ВЪЗЛОЖИТЕЛЯ ПРИ ИЗПЪЛНЕНИЕТО/, КОИТО СЛЕДВА ДА СЕ СЪОБРАЗЯТ ПРИ ИЗПЪЛНЕНИЕТО НА ОБЕКТА НА УСЛУГАТА:**

> Изпълнителят събира самостоятелно първоначалната информация, необходима за изпълнение на дейностите по поръчката за всяка сграда по съответната обособена позиция и не може да търси предоставянето й служебно от Възложителя.

> Огледите на самостоятелните жилищни/нежилищни обекти в конкретна сграда ще бъдат извършвани съгласно предварително съгласуван график с представител на Сдружението на собствениците.

* 1. **КОНТРОЛ:**

Възложителят оказва текущ контрол по изпълнението на работата чрез служители в отдел „ТСУ”. Направените предписания от тези лица са задължителни за Изпълнителя, доколкото не пречат на неговата оперативна самостоятелност, не излизат извън рамките на поръчката, очертани с този договор, и не са в нарушение на относимите към материята нормативи.

* 1. УСЛОВИЯ ЗА ПРЕДАВАНЕ И ПРИЕМАНЕ НА ИЗПЪЛНЕНИЕТО ПО ДОГОВОРА;

3.4.1. Предаването и приемането на докладите за резултатите от обследванията за установяване на техническите характеристики на обектите, свързани с изискванията по чл. 169 ал. 1, т. (1 - 6) и ал. 3 от ЗУТ, техническите паспорти, възстановената първична техническа документация на обектите и докладите от извършено обследване за енергийна ефективност по обособената позиция се удостоверява с подписването на протокол от представители на страните по договора, в който се посочва дължимото възнаграждение, изчислено въз основа на заснетата действителна разгъната застроена площ на сградите и съответните единични цени от офертата на Изпълнителя и дали е спазен срокът за изпълнение на услугите. Протоколът се подписва на място в Община Панагюрище.

* + 1. В протокола по предходната точка могат да се посочат срокове за отстраняване на констатираните недостатъци, като тези срокове не се отразяват на крайния срок, уговорен в договора за обществена поръчка.
    2. Възложителят може да откаже да приеме съответен резултат от изпълнение, след неговото разглеждане, когато е налице пълно неизпълнение или забавено, некачествено и/или лошо изпълнение на отделни задължения от страна на Изпълнителя, както и да откаже заплащането на съответното дължимо възнаграждение, докато Изпълнителят не отстрани недостатъците или не извърши необходимите и уговорени работи.
    3. Предаването на резултатите от изпълнението по съответна обособена позиция, съдържаща резултати от изпълнение за всяка сграда от нея и за всяка дейност от договорените такива по договора, се извършва с двустранен приемо-предавателен протокол, подписан от представители на двете страни.

3.4.5 За всяка сграда Изпълнителят предава на Възложителя в 4 /четири/ екземпляра на хартиен носител и в 4 /четири/ екземпляра на електронен носител следните продукти от изпълнението на услугата:

* Доклад за резултатите от обследването за установяване на техническите характеристики на обекта, свързани с изискванията по чл. 169 ал. 1, т. (1 - 6) и ал. 3 от ЗУТ;
* Технически паспорт;
* Възстановена първична техническа документация в рамките на необходимото посредством извършване на наложителните замервания;
* Доклад от извършено обследване за енергийна ефективност, придружен от резюме и валиден сертификат за енергийни характеристики на сградата в експлоатация.

Изготвили:

\_\_\_\_\_\_\_\_\_\_\_\_\_\_\_

Мария Станкова

Н-к отдел „ОПЕП“

\_\_\_\_\_\_\_\_\_\_\_\_\_\_\_\_\_\_\_\_\_

инж. Димитър Бозаджиев

Н-к отдел „ТСУ“